The Black Rose

:*Iste articlo ye sobre una cinta de cine britanico de cine d'aventuras; ta atros usos, se veiga *'The Black Rose (desambigación)***.

***The Black Rose*** (títol orichinal en [[Idioma anglés|anglés]], en [[Idioma aragonés|aragonés]] ***A rosa negra***, estrenada en [[Aragón]] con o suyo títol traduciu entar lo [[Idioma castellano|castellano]] como ***La rosa negra**') ye una cinta de cine britanico de cine d'aventuras estrenada l'anyo 1950, dirichida por Henry Hathaway seguntes un guión adaptau por Talbot Jennings (basau en a novela *[[The Black Rose (novela)|The Black Rose]]* que ha publicau Thomas B. Costain en 1945), con una banda sonora orichinal de Richard Addinsell, una dirección de fotografía de Jack Cardiff y una producción cinematografica de Louis D. Lighton ta la productora cinematografica *[[20th Century-Fox Film Productions]]*. Fan parte de l'elenco d'a cinta, entre d'atros, os actors Tyrone Power, Orson Welles, Cécile Aubry, Jack Hawkins, Michael Rennie, Finlay Currie, Herbert Lom, Mary Clare, Robert Blake, Alfonso Bedoya, Gibb McLaughlin, James Robertson Justice, Henry Oscar y Laurence Harvey.

*Walter de Gurnie* vive en o reino d'Anglaterra de finals d'o sieglo XIII mientres o reinau d'Eduardo I d'Anglaterra. Ye d'orichen anglo-saxón y ye fillo ilechitimo d'o conte de Lessford, que ha falleixiu. Ye estudiando en a Universidat d'Oxford y torna en a casa d'a familia ta lectura d'o testamento, trobando-se con que su pai nomás li ha deixau que unas botas encara que ye conscient de l'amor de su pai que las li ha deixau. Tanimientres, a vidua d'o conte, que ye d'orichen normanda, prene hostaches en previsión de disturbios provocaus por os saxons, u *Walter* colabora en a suya liberación, veyendo-se obligau a fuyir en estar reconoixiu. Alavez, en companyía d'o suyo amigo *Tristram Griffen*, un arquero tamién saxón, marcha enta Orient con l'obchectivo de fer fortuna en China, unendo-se a una caravana que marcha enta China con regalos ta Kublai Khan. A caravana se troba baixo la protección de *[[Bayan de Baarin]]*, un cheneral mogol que bien luego s'intresa por dos cosas: as conoixencias de *Walter* y l'habilidat en l'emplego de l'arco (y d'o mesmo arco, un arco largo anglés) por *Tristram*. Antiparte, a los dos amigos s'adhibe *Maryam*, una mesacha mestiza (ye filla d'un anglés) que deseya que la leven con éls enta Anglaterra, encara que *Walter* no piensa ni en a mesacha ni en tornar en Anglaterra, y prefiere fer amistat con *Bayan*, aduyar-lo en as actividaz belicas y aprender d'él aspectos relativos a la ciencia belica.

A cinta s'ambienta en o sieglo XIII en Anglaterra y China y las suyas escenas se filmoron en Warwick (Warwickshire) y Maidstone y atros puestos de Kent y en puestos de Sussex de l'Este en o Reino Uniu y Casablanca (rechión de Casablanca-Settat), Ouarzazate (rechión de Drâa-Tafilalet), Marráquex (rechión de Marráquex-Safi) y Meknès (rechión de Fès-Meknès) en Marruecos, amás d'en os *[[London Film Studios]]* en Shepperton (Surrey), tamién en o Reino Uniu.

*The Black Rose* ha recibiu bels premios y nominacions, en destacando una nominación a los Premios Oscar, en a categoría de Millor Disenyo de Vestuario en Color, en a 23<sup>ena</sup> edición de ditos premios.

## Elenco

## Se veiga tamién
* Cine en 1950.
* Cintas de 1950.

## Referencias

## Vinclos externos
*  ''The Black Rose'' en Internet Movie Database.
*  ''The Black Rose'' en TCM Movie.